ধান্যবতী

ধান্যবতী (  ;  ) ছিল আরাকানের একটি প্রাচীন শহর-রাজ্য, যা বর্তমানে মায়ানমারের উত্তর রাখাইন রাজ্যে অবস্থিত। ধারণা করা হয় এই নামটি পালি শব্দ "Dhaññavatī" থেকে এসেছে, যার অর্থ "ধানে সম্পূর্ণ বা ভরপুর" । ধান্যবতী রাজ্য তার অনেক উত্তরসূরীর মতো পূর্ব (প্রাক-পৌত্তলিক মায়ানমার, পিউ, চীন ও মন ) এবং পশ্চিম (ভারতীয় উপমহাদেশ) এর মধ্যে বাণিজ্যের অন্যতম একটি কেন্দ্র ছিল। 

প্রাচীন ধান্যবতী শহরটি রাখাইন রাজ্যের কিয়াউকতাও থেকে ৬ মাইল পূর্বে, থায় চাউং নদীর ডান পাশে ২০°৫২'০৭.২" উত্তর অক্ষাংশ এবং ৯৩°০৩'৪৯.৯" পূর্ব দ্রাঘিমাংশের সংযোগস্থলে অবস্থিত।

আরাকানি কিংবদন্তিতে দাবি করা হয় যে বুদ্ধের একটি শাক্য বংশ ধান্যবতী রাজ্যের প্রতিষ্ঠাতা ছিল যারা বর্তমানে রাখাইনদের সাথে জাতিগতভাবে সংমিশ্রিত। Ethnic Culture Traditional Customs Rakhine ১৯৭৬ (বর্মী: တိုင်းရင်းသားယဉ်ကျေးမှု ရိုးရာဓလေ့ထုံးစံများ ရခိုင် ၁၉၇၆) পৃষ্ঠা ৩৩ এবং ৩৬

 ইতিহাস  

ধান্যবতী চারটি আরাকানি রাজ্যের মধ্যে সবচেয়ে বেশি ভারতীয় রাজ্যগুলির মধ্যে একটি ছিল। যদিও স্থানীয় কিংবদন্তি এবং লোককাহিনী দাবি করে যে ধান্যবতী রাজ্য বুদ্ধের সময়কাল (খ্রিষ্টপূর্ব ষষ্ঠ শতাব্দীর আগে) আগে বিদ্যমান ছিল, বেশিরভাগ প্রত্নতাত্ত্বিক প্রমাণ চতুর্থ থেকে ষষ্ঠ শতাব্দী বা খ্রিষ্টীয় দ্বিতীয় শতাব্দীর মধ্যবর্তী সময়ের দিকে ইঙ্গিত করে। 
থাম্ব|মিয়ানমারে আরাকান বা রাখাইন রাজ্যের অবস্থানআরাকানের প্রাচীন রাজাদের কিংবদন্তীমূলক ইতিকাহিনী রাজোয়াং অনুসারে, অতি প্রাচীনকালে ভারতের কাশীধামের (বর্তমানে বেনারস) এক রাজা আরাকানে এসে নিজের রাজ্য স্থাপন করেন। দক্ষিণ আরাকানের সেণ্ডোয়ে (বর্তমানে থান্ডয়ে) শহরের নিকটবর্তী রামাবতী (রামরীতে) ছিল তার রাজধানী। তাঁর মৃত্যুর পর রাজপুত্রদের মধ্যে কুমিসিংহ আরাকানের রাজা হন। তাঁর বংশধরগণ বহু বছর আরাকান শাসন করেন। পরবর্তীতে কোনো এক রাজার মৃত্যুর পর দশজন রাজপুত্রের রাজ্য শাসনের ফলে রাজ্যে ঘোরতর অশান্তির সৃষ্টি হয়; তখন প্রজাগণ তাদের বিরুদ্ধে বিদ্রোহ করে তাদের কয়েকজনকে হত্যা এবং বাকিদের আরাকান থেকে বিতাড়িত করে। তখন একমাত্র রাজকন্যা সিংহাসনের অধিকারিণী হন। কিন্তু তিনি এক ব্রাহ্মণ যুবকের সাথে রামাবতী ত্যাগ করে মধ্য আরাকানে এসে রাজধানী স্থাপন করেন এবং তার সাথে বিবাহ বন্ধনে আবদ্ধ হন। তাঁদের ‘ধান্যবতী’ নামক এক কন্যা সন্তান জন্মে। ধান্যবতীকে কালাদান নদীর তীরবর্তী মারু এখানে ম্রোদেরকে বোঝানো হয়ে থাকতে পারে। ফায়রে তার বইয়ের পৃষ্ঠা ৪৩ এ উল্লেখ করেন - 

উদ্ধৃতাংশটি হতে বলা যায়, মারু বংশ বলতে ম্রোদের বোঝানো হয়েছে। বংশীয় এক রাজপুত্র বিবাহ করেন এবং তাঁর নামের ধান্যবতী নগরী স্থাপন করেন। 

ব্রহ্মদেশের মহারাজোয়াং নামক ইতিকাহিনিতে বলা হয় যে মারু বংশীয় রাজাগণ সিংহাসন আরোহণ করেন খ্রিষ্টপূর্ব ২৬৬৬ বছর পূর্বে। এই বংশের রাজারা বংশপরম্পরায় ১৮৩০ বছর ধরে আরাকানে রাজত্ব করেন। এ বংশের শেষ রাজার আমলে আরাকানের প্রজারা বিদ্রোহী হয়ে রাজাকে হত্যা করে। তখন রানী দুই কন্যাসহ কাউক পাণ্ডায়ুং পর্বতে আশ্রয় গ্রহণ করেন। 

মহারাজোয়াংয়ের আরেকটি কাহিনী হতে জানা যায় যে, কপিলাবস্তুর শাক্য বংশে তথাগত বুদ্ধ জন্মগ্রহণ করবার বহু বছর পূর্বে ‘অভিরাজ’ নামক একজন রাজা ছিলেন। তাঁর রাজ্যে বিদ্রোহ সংঘটিত হলে তিনি রাজ্য ত্যাগ করে বার্মার ইরাবতী নদীর তীরবর্তী টাগাউনে একটি রাজ্য স্থাপন করেন এবং সেখানকার রাজা হন। তার কানরাজগজি ও কানরাঞ্জী নামক দুই পুত্র ছিল। অভিরাজের মৃত্যুর পর দুই পুত্রের মধ্যে সিংহাসনের উত্তরাধিকার নিয়ে গোলমাল শুরু হয়। অবশেষে উভয়ের মধ্যে সমঝোতা হয় যে, যিনি এক রাতের মধ্যে একটি ধর্মমন্দির নির্মাণ করতে পারবেন তিনিই রাজা হবেন। কনিষ্ঠ ভ্রাতা কানরাঞ্জী কৌশলে একরাত্রির মধ্যে মন্দির প্রস্তুত করে দিয়ে রাজা হন। তখন বড় ভাই কানরাজগজি পুত্রসহ আপন অনুগত সৈন্যসেনা নিয়ে ইরাবতীর ভাটির দিকে গিয়ে একটি রাজ্য স্থাপন করে সে রাজ্য তাঁর পুত্রকে দান করেন। তিনি উত্তর আরাকানের কাউক পাণ্ডায়ুং পর্বতে গিয়ে নিজের জন্য আর একটি রাজ্য স্থাপন করেন এবং সেখানে আশ্রিত মারু বংশীয় এক রাজকন্যাকে বিবাহ করেন। কানরাজগজি বংশের ৬২ জন রাজা বংশপরম্পরায় আরাকান শাসন করেন। কানরাজগজি বংশের পতনের পর ১৪৬ খ্রিষ্টাব্দে আরাকানে চন্দ্রসূর্য রাজবংশের অভ্যুদয় হয়। 

 চন্দ্রসূর্য রাজবংশের অধীনে ধান্যবতী 
রাজোয়াংয়ে বলা হয়, খ্রিষ্টীয় দ্বিতীয় শতাব্দীর মধ্যভাগে, ১৪৬ খ্রিষ্টাব্দে চন্দ্রসূর্য আরাকান ও চট্টগ্রাম অধিকার করে সর্বপ্রথম একটি রাজ্য স্থাপন করেন এবং তিনি সেখানকার রাজা হন। তিনি রাজধানী স্থাপন করেছিলেন আরাকানের ধান্যবতীতে। তাঁর সঙ্গী হিন্দু-বৌদ্ধ সৈন্যরা রাজ্যের জনগোষ্ঠীকে সর্বপ্রথম আর্য ধর্ম, ভাষা, লিপি ও সংস্কৃতিতে দীক্ষা ও শিক্ষা দান করেন। রাখাইনরা বিশ্বাস করে যে রাজা চন্দ্রসূর্য আরাকানে সর্বপ্রথম মহামুনি বুদ্ধমূর্তি তৈরি করান এবং তাঁকে স্থাপন করার উদ্দেশ্যে রাজধানী ধান্যবতীতে মহামুনি প্যাগোডা নির্মাণ করেন। তাকে আরাকানের চন্দ্রসূর্য রাজবংশের প্রতিষ্ঠাতা হিসেবে গণ্য করা হয় । এই বংশের মোট পঁচিশ জন রাজা রাজত্ব করেন। তন্মধ্যে প্রথম এগারো জন রাজার আমলে খ্রিষ্টীয় পঞ্চম শতাব্দী অবধি আরাকান ও চট্টগ্রাম অখণ্ড রাজ্যরূপে শাসিত হয়। ষষ্ঠ শতাব্দীতে চট্টগ্রাম সমতটের খড়গ রাজবংশের শাসনাধীনে চলে যায় এবং আরাকান স্বতন্ত্র স্বাধীন রাজ্যরূপে ৭৮৮ খ্রিষ্টাব্দ পর্যন্ত চন্দ্রসূর্য বংশের রাজাদের দ্বারা শাসিত হয়। 

 রাজবংশ এবং রাজাদের তালিকা 
+চন্দ্রসূর্য রাজবংশের রাজাগণ রাজার নামবর্মী নামসম্পর্কসিংহাসনে আরোহণের বছর (খ্রিষ্টাব্দ)চন্দ্রসূর্যSandathuriya        ১৪৬সূর্যাধিপতিThureyadipatiপুত্র        ১৯৮সূর্যপ্রতিপদThuriyapatipatপুত্র        ২৪৫সূর্যরূপThuriyarupaপুত্র        ২৯৮সূর্যমণ্ডলThuriyamandalaপুত্র        ৩১৩সূর্যবর্ণThuriyawunnaপুত্র        ৩৭৫ সূর্যনাথThuriyanathaপুত্র        ৪১৮সূর্যবন্তThuriyawunthaপুত্র        ৪৫৯সূর্যবন্ধুThuriyabandaপুত্র        ৪৬৮সূর্যকল্যাণ Thuriyakalyana  পুত্র        ৪৭৪সূর্যমুখThuriyamokhkaপুত্র        ৪৯২সূর্যতেজThuriyatezaপুত্র        ৫১৩সূর্যপূণ্যThuriyaponnyaপুত্র        ৫৪৪সূর্যকলাThuriyakalaপুত্র        ৫৫২সূর্যপ্রভাThuriyapabbaপুত্র        ৫৭৫সূর্যসিত্তThuriyasityaপুত্র        ৬০০ সূর্যতীর্থThuriyathehtaপুত্র        ৬১৮সূর্যবিমলThuriyawimalaপুত্র        ৬৪০সূর্য-এনThuriyaenaভ্রাতা         ৬৪৮সূর্যগ্রস্থThuriyaganthaপুত্র        ৬৭০সূর্যস্বর্গThuriyathagyaচাচা        ৬৮৬সূর্যশ্রীThuriyathiriপুত্র        ৬৯৪সূর্যক্ষিতিThuriyakethiপুত্র         ৭১৪সূর্যকুটThuriyakuttaপুত্র         ৭২৩সূর্যকেতুThuriyaketoপুত্র         ৭৪৬
 পাদটীকা 

  তথ্যসূত্র 

বিষয়শ্রেণী:মিয়ানমারের প্রত্নতাত্ত্বিক স্থান
বিষয়শ্রেণী:রাখাইন রাজ্যের জনবহুল স্থান
বিষয়শ্রেণী:বঙ্গোপসাগর
বিষয়শ্রেণী:রাখাইনের ইতিহাস
বিষয়শ্রেণী:৪র্থ শতাব্দীতে বিলুপ্ত রাষ্ট্র ও অঞ্চল